Eugenio Calabi

Eugenio Calabi (11. mai 1923 Milano – 25. september 2023) oli itaalia päritolu Ameerika Ühendriikide matemaatik.

Ta oli Pennsylvania Ülikooli emeriitprofessor. Tema peamised uurimisvaldkonnad olid diferentsiaalgeomeetria, osatuletistega diferentsiaalvõrrandid ja nende rakendused. Tema uurimistöö nn Calabi hüpoteesi kallal viis Calabi-Yau muutkonna loomiseni (hüpoteesi tõestas 1976. aastal Shing Tung Yau). 

Calabi lõpetas 1946. aastal Massachusettsi Tehnoloogiainstituudi. 1950. aastal sai ta Princetoni Ülikoolist doktorikraadi. Ta on töötanud professorina Minnesota Ülikoolis ja alates 1967. aastast Pennsylvania Ülikoolis.

2012. aastal valis Ameerika Matemaatikaselts ta fellow'ks.

Tunnustus
1991 – Ameerika Matemaatikaseltsi Steele'i auhind

Viited

Välislingid
Special Lecture by Eugenio Calabi. Youtube, 24. aprill 2013

Kategooria:Ameerika Ühendriikide matemaatikud
Kategooria:Massachusettsi Tehnoloogiainstituudi vilistlased
Kategooria:Princetoni Ülikooli vilistlased
Kategooria:Sündinud 1923
Kategooria:Surnud 2023